CELEX: 32006R1591
Language: sl
Date: 2006-10-24 00:00:00
Title: Uredba Sveta (ES) št. 1591/2006 z dne 24. oktobra 2006 o spremembi Uredbe (ES) št. 51/2006 glede določb o plovilih, ki se v severovzhodnem Atlantiku ukvarjajo z nezakonitim, neprijavljenim in nereguliranim ribolovom

26.10.2006   
            
            
               SL
            
            
               Uradni list Evropske unije
            
            
               L 296/1
            
         
      UREDBA SVETA (ES) št. 1591/2006
   z dne 24. oktobra 2006
   o spremembi Uredbe (ES) št. 51/2006 glede določb o plovilih, ki se v severovzhodnem Atlantiku ukvarjajo z nezakonitim, neprijavljenim in nereguliranim ribolovom
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 20 Uredbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Uredba (ES) št. 51/2006 (2) določa za leto 2006 ribolovne možnosti in s tem povezane pogoje za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova.
            
         
               (2)
            
            
               Komisija za ribištvo severovzhodnega Atlantika (NEAFC) je februarja 2004 pripravila priporočilo glede plovil, ki se ukvarjajo z nezakonitim, neprijavljenim in nereguliranim (IUU) ribolovom. Maja 2006 je NEAFC pripravila priporočilo za spremembo določb glede IUU ribolova, in sicer v smislu, da plovilom, za katera je bilo potrjeno, da se ukvarjajo z IUU ribolovom, ni dovoljen vstop v pristanišča Skupnosti. V pravnem redu Skupnosti bi bilo treba zagotoviti izvajanje navedenega priporočila.
            
         
               (3)
            
            
               Zato bi bilo treba Uredbo (ES) št. 51/2006 ustrezno spremeniti –
            
         SPREJEL NASLEDNJO UREDBO:
   Člen 1
   Točka 13 Priloge III k Uredbi (ES) št. 51/2006 se nadomesti z naslednjim:
   
      „13.   Plovila, ki se v severovzhodnem Atlantiku ukvarjajo z nezakonitim, neprijavljenim in nereguliranim ribolovom
      
                  13.1
               
               
                  Komisija nemudoma obvesti države članice o plovilih, ki plujejo pod zastavo nepogodbenic Konvencije o prihodnjem večstranskem sodelovanju v ribištvu severovzhodnega Atlantika (v nadaljnjem besedilu ‚Konvencija‘), ki so bila opažena pri opravljanju ribolovnih dejavnosti na urejevalnem območju Konvencije in jih je Komisija za ribištvo severovzhodnega Atlantika (NEAFC) uvrstila na začasni seznam plovil, za katera se domneva, da ne upoštevajo priporočil, izdanih na podlagi Konvencije. Za ta plovila se uporabljajo naslednji ukrepi:
                  
                              (a)
                           
                           
                              takšna plovila, ki vstopijo v pristanišča, tam ne smejo iztovarjati ali pretovarjati in jih pregledajo pristojni organi. Taki inšpekcijski pregledi vključujejo pregled dokumentov plovila, ladijskih dnevnikov, ribolovnega orodja, ulova na krovu in vsega drugega, kar je povezano z dejavnostmi plovila na urejevalnem območju Konvencije. Informacije o rezultatih inšpekcijskih pregledov se nemudoma posredujejo Komisiji;
                           
                        
                              (b)
                           
                           
                              ribiška plovila, spremljevalna plovila, plovila za oskrbovanje z gorivom, matične ladje in tovorna plovila, ki plujejo pod zastavo države članice, na noben način ne pomagajo takšnim plovilom ali sodelujejo pri kakršnih koli pretovarjanjih ali skupnih ribolovnih dejavnostih s takšnimi plovili;
                           
                        
                              (c)
                           
                           
                              takšnim plovilom se v pristaniščih ne dobavlja zalog, goriva ali drugih storitev.
                           
                        
            
                  13.2
               
               
                  Plovila, ki jih je Komisija za ribištvo severovzhodnega Atlantika (NEAFC) uvrstila na seznam plovil, za katera je bilo potrjeno, da se ukvarjajo z nezakonitim, neprijavljenim in nereguliranim ribolovom (plovila IUU), so navedena v Dodatku 4. Poleg ukrepov iz točke 13.1 se za ta plovila uporabljajo naslednji ukrepi:
                  
                              (a)
                           
                           
                              plovilom IUU je prepovedan vstop v pristanišče Skupnosti;
                           
                        
                              (b)
                           
                           
                              plovilom IUU ni dovoljen ribolov v vodah Skupnosti in se ne smejo zakupiti;
                           
                        
                              (c)
                           
                           
                              prepovedan je uvoz rib, ki prihajajo s plovil IUU;
                           
                        
                              (d)
                           
                           
                              države članice plovilom IUU ne odobrijo, da plujejo pod njihovo zastavo, ter spodbujajo uvoznike, prevoznike in druge zadevne sektorje, naj se vzdržijo pogajanj in pretovarjanja rib, ki so jih ujela navedena plovila.
                           
                        
            
                  13.3
               
               
                  Zaradi uskladitve s seznamom IUU v okviru NEAFC Komisija spremeni seznam plovil IUU takoj, ko NEAFC sprejme nov seznam IUU.“.
               
            
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 24. oktobra 2006
      
         
            Za Svet
         
         
            Predsednik
         
         J. KORKEAOJA
         
      
   
   
      (1)  UL L 358, 31.12.2002, str. 59.
   
      (2)  UL L 16, 20.1.2006, str. 1.